

**ประกาศมหาวิทยาลัยธรรมศาสตร์**

**เรื่อง** **หลักเกณฑ์ รายการ และอัตราการจ่ายเงินจากเงินรายได้ส่วนกลาง**

**ของมหาวิทยาลัยธรรมศาสตร์ (ฉบับที่ ๒) พ.ศ. ๒๕๖๗**

-----------------------------

โดยที่เป็นการสมควรแก้ไขเพิ่มเติมประกาศมหาวิทยาลัยธรรมศาสตร์ เรื่อง หลักเกณฑ์ รายการ   
และอัตราการจ่ายเงินจากเงินรายได้ส่วนกลางของมหาวิทยาลัยธรรมศาสตร์

อาศัยอำนาจตามความในข้อ ๓๑ ของข้อบังคับมหาวิทยาลัยธรรมศาสตร์ว่าด้วยการบริหารการเงิน งบประมาณและการบัญชี พ.ศ. ๒๕๖๔ อธิการบดีโดยความเห็นชอบของคณะกรรมการการเงิน  
ในการประชุมครั้งที่ ๖/๒๕๖๗ เมื่อวันที่ ๑๓ ธันวาคม พ.ศ. ๒๕๖๗ จึงออกประกาศไว้ ดังต่อไปนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง หลักเกณฑ์ รายการ   
และอัตราการจ่ายเงินจากเงินรายได้ส่วนกลางของมหาวิทยาลัยธรรมศาสตร์ (ฉบับที่ ๒) พ.ศ. ๒๕๖๗”

**ข้อ ๒** ประกาศนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้เพิ่มความต่อไปนี้เป็น (๑๓) ของข้อ ๘๕ ของประกาศมหาวิทยาลัยธรรมศาสตร์   
เรื่อง หลักเกณฑ์ รายการ และอัตราการจ่ายเงินจากเงินรายได้ส่วนกลางของมหาวิทยาลัยธรรมศาสตร์   
พ.ศ. ๒๕๖๗

“(๑๓) ค่าใช้จ่ายในการจัดซื้อของขวัญหรือของรางวัลเพื่อใช้ในเทศกาลปีใหม่สำหรับบุคลากรและผู้ทำคุณประโยชน์ให้แก่มหาวิทยาลัย ตามหลักเกณฑ์และอัตราดังนี้

(๑๓.๑) กลุ่มที่ ๑ ส่วนงานที่มีบุคลากรของส่วนงาน ๑ ถึง ๑๕ คน ให้จ่ายไม่เกิน ๑๐,๐๐๐ บาท ต่อหนึ่งครั้ง

(๑๓.๒) กลุ่มที่ ๒ ส่วนงานที่มีบุคลากรของส่วนงาน ตั้งแต่ ๑๖ ถึง ๓๐ คน ให้จ่ายไม่เกิน ๒๐,๐๐๐ บาท ต่อหนึ่งครั้ง

(๑๓.๓) กลุ่มที่ ๓ ส่วนงานที่มีบุคลากรของส่วนงาน ตั้งแต่ ๓๐ คน ขึ้นไป ให้จ่ายไม่เกิน ๓๐,๐๐๐ บาท ต่อหนึ่งครั้ง”

**ข้อ ๔** ให้เพิ่มความต่อไปนี้เป็น (๑๔) ของข้อ ๘๕ ของประกาศมหาวิทยาลัยธรรมศาสตร์   
เรื่อง หลักเกณฑ์ รายการ และอัตราการจ่ายเงินจากเงินรายได้ส่วนกลางของมหาวิทยาลัยธรรมศาสตร์   
พ.ศ. ๒๕๖๗

“(๑๔) ค่าใช้จ่ายในการจัดซื้อของขวัญหรือของที่ระลึกสำหรับบุคลากรของมหาวิทยาลัยที่สังกัดในสำนักงานซึ่งเกษียณอายุ ไม่เกินรายละ ๑๐,๐๐๐ บาท”

**ข้อ ๕** ให้เพิ่มความต่อไปนี้เป็น (๑๕) ของข้อ ๘๕ ของประกาศมหาวิทยาลัยธรรมศาสตร์   
เรื่อง หลักเกณฑ์ รายการ และอัตราการจ่ายเงินจากเงินรายได้ส่วนกลางของมหาวิทยาลัยธรรมศาสตร์   
พ.ศ. ๒๕๖๗

“(๑๕) ค่าใช้จ่ายในการจัดซื้อของขวัญหรือของที่ระลึกสำหรับบุคลากรของมหาวิทยาลัยซึ่งเกษียณอายุที่มีการดำเนินการโดยกองทรัพยากรมนุษย์ ไม่เกินรายละ ๑๐,๐๐๐ บาท”

ประกาศ ณ วันที่ ๑๗ ธันวาคม พ.ศ. ๒๕๖๗

(ศาสตราจารย์ศุภสวัสดิ์ ชัชวาลย์)

อธิการบดี